Kirsti Strøm Bull

Kirsti Strøm Bull (født 27. april 1945) er en norsk jurist og professor ved Universitetet i Oslo.

Bull tok sin juridiske doktorgrad i 1993, og ble professor ved det juridiske fakultet ved Universitetet i Oslo i 1997. Hun er ansatt som professor ved Institutt for privatrett ved Universitetet i Oslo og som professor II ved Samisk høgskole.

Hun har spesielt arbeidet og publisert innenfor rettsfeltene familierett og samerett. Hun har også vært medlem av flere offentlige utvalg knyttet til samerett og medisinsk forskningsetikk. Blant annet ledet hun utvalget som la fram forslag til endringer i reindriftsloven (NOU 2001:35)  og granskingskommisjonen om medisinsk forskning på mennesker uten dere samtykke (NOU 2003:33).

Bull ble innvalgt i Det Norske Videnskaps-Akademi i 2008 og ble valgt til preses for 2013.

Hun er gift med jusprofessor Hans Jacob Bull.

Referanser

Eksterne lenker 
 
 
  Kirsti Strøm Bull profil hos Universitetet i Bergen

Norske jusprofessorer
Professorer ved Universitetet i Oslo
Medlemmer av Det Norske Videnskaps-Akademi